钦定古今图书集成/理学汇编/学行典/第195卷 > 张伦
## 钦定古今图书集成/理学汇编/学行典/第195卷 > 张伦

按《宜兴县志》：张伦兄弟同居。伦与季弟新各一子，仲
亨四子皆长。伦谓二弟：“吾等老矣，子六人，又妇六人
同处，恐心不一盍及今而析箸”，乃析其赀产为六。亨
曰：“吾兄弟三，当三分之。”伦曰：“诸子皆子，为诸子分，非
为吾兄弟分也。为诸子分，故六之。若三分，是尔私其
子，而吾与季私其财，不可。”亨因听之。产，取下者。